禪宗永嘉集科註說誼

禪宗永嘉集序說

涵虛堂 得通述

此事 或一言而可盡 或廣說而難旣廣略由人 不關於法 如來曠□修得底法門 普爲三乘五姓 歷四十九年而開演 而大師但以十章之文 攝一代之所說 該始末而無遺 句句斬釘截鐵 言言明白簡易 使如來大智慧光明 而得復明於世 破重昏於沙界 指痙路之脩途 於戱 四十九年縱說橫說之妙旨 昭昭於心目之間 而可以默得於言象之際矣 只如一宿溪 單傳直指之眞宗 果在是歟 不在是歟 具眼勝流 試著眼看 門人道菴 因讀是錄 隨章請偈 而於十章 各著一頌 發永嘉之心

p 7-171

於千百年之後 後世容有以此而賞音者矣

撥草瞻風緣底事 爲從途路達家鄕 高超遐擧從師得 進退周旋必有常

右頌慕道志儀第一

朝四暮三逐妄塵 三常不足合淸眞 但堅儉志資三學 莫縱邪心誤一身

右頌戒驕奢意第二

三是禍根亦道元 禍須令滅道須圓 掃除七支端身口 寂然三受淨心源

右頌淨修三業第三

迷雲一作性空暗 慧日□輝景像微 忽遇淸風雲散盡 空含衆色映千池

右頌奢摩他第四

病眼見空花亂墜 玄眸望月月非雙 廻頭轉腦還非是 透過玄關一亦忘

右頌毗婆舍那第五

月不昇空空不明 雲無潤物物無榮 雨暘和後時方泰 空月騰輝宇宙淸

右頌優畢叉第六

遠客歸鄕遲速異 一河三獸短長殊 盈科後進誠非妄 肯把庸流擬上流

右頌三乘漸次第七

天眞非造絶經綸 位次分明必有倫 欲識宮商同調處 鳥啼花笑一般春

右頌事理不二第八

東家□燧得金星 分照西家不碍明 自利利他成勝進 九皐禽送九天聲

右頌勸友人書第九

寬腸大□孰齊肩 活似鵬搏萬里天 觀彼飄然遐擧處 四生爲子宅三千

右頌發願文第十

禪宗永嘉集科註說誼 卷上

總目次

卷上

慕道志儀第一  戒驕奢意第二  淨修三業第三  奢摩他頌第四  毗婆舍那頌第五

卷下

優畢叉頌第六  三乘漸次第七  事理不二第八  勸友人書第九  發願文第十

晉水沙門 淨源修定科

科文分二 初序意三 初注題人名

宋石壁沙門 行靖註

涵虛堂 得通說誼

禪宗永嘉集序

(註)

二序題述者

唐慶州刺史 魏靜述

p 7-172

(本)聞夫慧門廣闢 理絶色相之端

(註)

(說誼)慧門廣闢 衆生無明不覺 名之爲癡 照鑑無惑 名之爲慧 則反癡名慧 所謂門者 望堂室而言也 則信解爲門 證果爲室 中間行位爲堂 所謂信解 名之爲悟 大悟之者 所見廣博 不拘小節 故云廣闢 大悟不拘於小節是也 又大悲門 望千里而言也 理絶色相之端 理者 所悟之眞理 眞理現前 目前無法 耳畔無聲 頭頭全眞 處處皆渠 更無色相可見 亦無音聲可聞 聲色無處 一眞獨露 故云理絶云云 迷則山河爲所境 悟來塵塵是全身是也

(本)覺路遙登 跡晦名言之表

(註)

中

(說誼)覺路遙登 所謂覺者 自覺覺他 覺行圓滿之大覺也 登此覺位 必因妙行 因解起行 因行得證 逈然非情所到 非智所知 故云遙登 行遠自邇 登高自卑 所謂遙登者 致遠登高之謂也 跡晦名言之表 大覺境界 非凡夫所測 亦非二乘所知 唯佛獨知之境界 故云爾

(本)悲夫能仁示現 應化無方

(註)

(說誼)自證境界 迷悟無跡 聖凡俱□ 但見衆生 迷背本明 昇□無際 而欲度如是衆生 登涅槃岸 故興大悲而起身雲 或現大相小相 或說圓敎漸敎 大小無定 頓漸無方 如是示現 無有準常 故云爾 金殿玉堂留不住 被毛云云是也

(本)開妙典於三乘

(註)

(本)暢眞詮於八部

(註)

(本)所以發揮至□ 懸梵景於昏衢

(註)

(本)光闡大猷 汎禪波於欲浪

(註)

(說誼)梵景至禪波 迷背本明 昇□無際之時 惑霧暗然 欲浪滔滔 遇佛開示

p 7-173

得正知見 捨妄歸眞 背塵合覺 智日昭昭 禪波□□故云爾

(本)是以金棺掩 玉毫收彩

(註)

(說誼)金棺至收彩 佛出於世 只爲度生 今者度生已畢 化緣已周 掩耀收彩 遂示還源

(本)孤標靈鷲之英 獨負成麟之業者 其唯大師歟

(註)

(說誼)孤標至獨負 標 擧也 負 荷也 擧揚靈峯大乘之極唱 荷擔成就大根之鴻業

(本)大師俗姓戴氏 永嘉人也

(註)

(本)少挺生知 學不可思

(註)

(本)幼則遊心三藏

(註)

中

(本)長則通志大乘

(註)

(本)三業精勤 偏弘禪觀

(註)

(本)境智俱寂 定慧雙融

(註)

(本)遂使塵靜昏衢 波澄玄海

(註)

(本)心珠道種 瑩七淨以交輝

(註)

(本)戒月悲花 耿三空而列耀

(註)

(說誼)戒月悲花 迷者持戒 我相未忘 興悲 反成愛見 今則持戒 而無有我相 興悲 而不生愛見 能所俱空 是空亦空故云爾

下

(本)加復霜松潔操 水月虛襟

(註)

(本)布衣蔬食 忘身爲法

(註)

(本)愍傷含識 物物斯安

(註)

(本)觀念相續 心心靡間

(註)

(本)始終抗節 金石方堅

(註)

(說誼)始終至方堅 結加復霜松潔操 至心心靡間等文 潔身淸心 落?稀從貧 忘身爲法 度生急切 不遺微物 求道心切 不生疲厭 自始至終 念玆在玆 貧賤不能屈其志 富貴不能動其懷 威武不能奪其節 美麗不能亂其心 故云始終云云

(本)淺深心要 貫花慙潔

p 7-174

(註)

(說誼)淺深至慙潔 一切如來經中 所示排邪現正 斥妄明眞 乃至憚偏折小 歎大褒圓 凡有白淨法門 說盡無餘 此貫花所以爲潔也 大師自幼及長 學大小乘 見理明白戒定慧學 精修無雜 所修行路 淸淨無餘 無愧於經中所示也 然則經中所示 反愧於大師所修也 故云淺深心要 貫花慙潔 此結幼則遊心三藏 至列耀等文 貫花指經也 一理貫諸文言 猶如貫花也 舊以淺深心要 指十篇淺深 所謂十篇 出在下文 謂凡所宣紀等文也

(本)神徹言表 理契□中

(註)

(說誼)□中 天子之所居也 比所到之深也 大師見徹法源 窮盡性海 故云理契□中 如云手探月窟 足踏天根是也

中

(本)曲己推人

(註)

(本)順凡同聖

(註)

(說誼)曲己至同聖 曲己而處於卑 推人而歸於尊 迹同於凡 道同於聖 如云貧則身常披縷揭 道則心藏無價珍

(本)則不起滅定 而秉護四儀

(註)

(本)名重當時 道扇方外

(註)

(本)三吳碩學 輻輳禪階 八表高人 風趨理窟

(註)

(本)靜往因薄宦 親承接足

(註)

(本)恨未盡於方寸 俄赴京畿

(註)

下

(本)自爾已來 幽冥遽隔

(註)

(本)永慨玄眸積醫 忽喪金?碑

(註)

(本)欲海洪濤 □□智楫

(註)

(本)遺文尙在 龕室寂□

(註)

(本)嗚呼哀哉 痛纏心腑 所嗟 一方眼滅 七衆何依

(註)

(本)德音無聞 遠增悽感

(註)

(本)大師在生 凡所宣紀 摠有十篇 集爲一卷

(註)

(本)庶同歸□ 悟者 得意忘言耳

p 7-175

(註)

(本)今略紀斯文 多有謬誤 用俟明哲 非者正之

禪宗永嘉集卷上

(註)

(本)大章分爲十門

(註)

中

(說誼)大章分爲十門 唯此一句序分 濫似是而非曰濫 不似而似也 如大田之節□也

慕道志儀第一

(註)

(本)夫欲修道 先須立志

(註)

(本)及事師儀則 彰乎軌訓

(註)

(本)故標第一慕道儀式

(註)

戒驕奢意第二

(註)

(本)初雖立志修道 善識軌儀

(註)

(本)若三業驕奢 妄心擾動 何能得定

(註)

下

(本)故次第二明戒驕奢意也

淨修三業第三

(註)

(本)前戒驕奢 略標綱要

(註)

(本)今者細檢責 令□過不生

(註)

(本)故次第三明淨修三業 戒乎身口意也

奢摩他頌第四

(註)

(說誼)順古 順古聖 無對 五塵無對 敵 主也

(本)前已檢責身口 令□過不生

(註)

p 7-176

(本)次須入門 修道漸次 不出定慧 五種起心 六種料簡

(註)

(本)故次第四明奢摩他頌也

毗婆舍那頌第五

(註)

(本)非戒不禪 非禪不慧

(註)

(本)上旣修定 定久慧明

(註)

(本)故次第五明毗婆舍那頌也

優畢叉頌第六

(註)

(本)偏修於定 定久則□

(註)

中

(本)偏學於慧 慧多心動

(註)

(本)故次第六明優畢叉頌 等於定慧 令不□動 使定慧均等 捨於二邊

(註)

三乘漸次第七

(註)

(本)定慧旣均 則寂而常照 三觀一心 何疑不遣 何照不圓

(註)

(本)自解雖明 悲他未悟 悟有淺深

(註)

(本)故次第七明三乘漸次也

事理不二第八

(註)

(說誼)註前明三乘行相 高下歷然 但明高下 不論平等 學者未知事理本如 事理融通 奚嘗有二 自他不二 但依處而言也 若時若處 兼論不二 則如所謂無邊刹境自他不隔於毫端 十世古今始終不離於當念

(本)三乘悟理 理無不窮

(註)

(本)窮理在事 了事卽理

(註)

(本)故次第八明事理不二 卽事而眞 用祛倒見也

(註)

勸友人書第九

(註)

(本)事理旣融 內心自瑩

(註)

p 7-177

(本)復悲遠學 虛擲寸陰

(註)

(本)故次第九明勸友人書也

發願文第十

(註)

(本)勸友雖是悲他 專心在一 情猶未普

(註)

(本)故次第十明發願文 誓度一切也

(註)

(說誼)一往 如一邊一件也

慕道志儀第一

(註)

(本)先觀三界 生厭離故

(註)

(本)次親善友 求出路故

(註)

(本)次朝□問訊 存禮數故

中

(註)

(本)次審乖適如何 明侍養故

(註)

(本)次問何所作爲 明親承事故

(註)

(本)次瞻仰無怠 生殷重故

(註)

(本)次數決心要 爲正修故

(註)

(本)次隨解呈簡 爲識邪正故

(註)

(本)次驗氣力 知生熟故

(註)

(本)次見病生疑 堪進妙藥故

(註)

(本)委的審思 求諦當故

(註)

(本)日夜精勤 恐緣差故

下

(註)

(本)專心一行 爲成業故

(註)

(本)亡身爲法 爲知恩故

(註)

(本)如其信力輕微 意無專志

(註)

(本)□行淺解 汎瀁隨機

(註)

(本)觸事則因事生心

(註)

(本)緣無則依無息念

(註)

(本)旣非動靜之等觀

(註)

p 7-178

(本)則順有無之得失

(註)

(本)然道不浪階 隨功涉位耳

(註)

戒驕奢意第二

(本)衣食由來 長養栽種

(註)

(本)墾土掘地 鹽煮蠶蛾

(註)

(本)成熟施爲 損傷物命 令他受死 資給自身 但畏飢寒 不觀死苦 殺他活己 痛哉可傷

(註)

中

(本)兼用農功 積力深厚 何獨含靈致命 亦乃信施難消 雖復出家 何德之有

(註)

(本)噫 夫欲出超三界 未有絶塵之行 徒爲男子之身 而無丈夫之志

(註)

(本)但以終朝擾擾 竟夜昏昏

(註)

(本)道德未修 衣食斯費

(註)

(本)上乖弘道 下闕利生 中負四恩 誠以爲恥

(註)

下

(本)故智人思之 寧有法死 不無法生

(註)

(說誼)納種 納金剛種

(本)徒自迷癡 貴身賤法耳

(註)

(說誼)

淨修三業第三

(本)貪瞋邪見 意業 妄言綺語兩說惡口 口業 殺盜淫 身業

(註)

(本)夫欲志求大道者 必先淨修三業

(註)

(本)然後於四威儀中 漸次入道 乃至六根 所對 隨緣了達 境智雙寂 冥乎妙旨

p 7-179

(註)

(本)云何淨修身業

(註)

(本)心自思惟 行住坐臥四威儀中 檢攝三愆 無令漏失

(註)

(本)慈悲撫育 不傷物命 水陸空行一切含識 命無大小 等心愛護 蠢動□飛 無令毁損

(註)

(本)危難之流 殷勤拔濟 方便救度 皆令解脫

(註)

中

(本)於他財物 不與 不取

(註)

(本)乃至鬼神 隨有主物 一針一草 終無故犯

(註)

(本)貧窮乞□ 隨己所有 敬心施與 令彼安穩 不求恩報

(註)

(本)作是思惟 過去諸佛 敬無量□ 行檀布施 象馬七珍頭目髓腦 乃至身命 捨而無□ 我今亦爾 隨有施與 歡喜供養 心無□惜

(註)

(本)於諸女色 心無染著

下

(註)

(本)凡夫顚倒 爲慾所醉 耽荒迷亂 不知其過

(註)

(本)如捉花莖 不悟毒蛇

(註)

(本)智人觀之 毒蛇之口 熊豹之手

(註)

(本)猛火熱鐵 不以爲喩

(註)

(本)銅柱鐵牀 □背爛腸 血肉□潰 痛徹心髓 作如是觀 唯苦無樂

(註)

(本)革囊盛糞 膿血之聚 外假香塗 內唯臭穢 不淨流溢 蟲□住處 鮑肆厠孔亦所不及

p 7-180

(註)

(本)智者觀之 但見髮毛瓜齒 薄皮厚皮 肉血汗淚 涕唾膿脂 筋脈腦膜 黃痰白痰 肝膽骨髓 肺脾腎胃 心膏膀胱 大腸小腸 生藏熟藏 屎尿臭處 如是等物 一一非人

(註)

(本)識風鼓擊 妄生言語 許爲親友 其實怨妬 敗德障道 爲過至重 應當遠離 如避怨賊

(註)

(本)是故智者觀之 如毒蛇想 寧近毒蛇 不親女色 何以故 毒蛇殺人 一死一生 女色繫□ 百千萬□ 種種楚毒 苦痛無窮 諦察深思 難可附近

(註)

中

(本)是以智者 切檢三愆 改往修來 背惡從善

(註)

(本)不殺不盜 放生布施 不行淫穢 常修梵行

(註)

(本)日夜精勤 行道禮拜 歸憑三寶 志求解脫 於身命財 修三堅法

(註)

(說誼)三堅 身如朝露 命若西光 財如水泡 是皆有漏 皆屬不堅 智者 知身虛幻 捨而無□ 依之修行 而得無漏法身 知命虛幻 念玆在玆 不生一念懈怠 而得無漏慧命 知財有漏 捨而無□ 而得無漏法財 是謂三堅

下

(本)知身虛幻 無有自性 色卽是空 誰是我者 一切諸法 但有假名 無一定實

(註)

(本)是我身者 四大五陰 一一非我 和合亦無

(註)

(本)內外推求 如水聚沫 浮泡陽焰 芭蕉幻化 鏡像水月 畢竟無人

(註)

(本)無明不了 妄執爲我 於非實中 橫生貪著

(註)

(本)殺生偸盜 淫穢荒迷 竟夜終朝 □□造業 雖非眞實 善惡報應 如影隨形

(註)

p 7-181

(本)作是觀時 不以惡求 而養身命

(註)

(本)應自觀身 如毒蛇想 爲治病故 受於四事

(註)

(本)身着衣服 如裏癰瘡 口飡滋味 如病服藥 節身儉口 不生奢泰 聞說少欲 深樂修行

(註)

(本)故經云 少欲頭陀 善知止足 是人能入賢聖之道

(註)

(本)何以故 惡道衆生 經無量□ 闕衣乏食 叫喚號毒 飢寒切楚 皮骨相連

(註)

(本)我今暫闕 未足爲苦

(註)

中

(本)是故智者 貴法賤身 勤求至道 不顧形命 是名淨修身業

(註)

(本)云何淨修口業

(註)

(本)深自思惟 口之四過 生死根本 增長衆惡 傾覆萬行 遞相是非

(註)

(本)是故智者 欲拔其源 斷除虛妄 修四實語 正直柔軟和合如實 此之四語 智者所行

(註)

(本)何以故 正直語者 能除綺語 柔軟語者 能除惡口 和合語者 能除兩舌 如實語者 能除妄語

(註)

(本)正直語者有二 一稱法說 令諸聞者 信解明瞭

(註)

下

(本)二稱理說 令諸聞者 除疑遣惑

(註)

(本)柔軟語者亦二 一者安慰語 令諸聞者 歡喜親近

(註)

(本)二者宮商淸雅 令諸聞者 愛樂受習

(註)

(本)和合語者亦二 一事和合者 見鬪諍人 諫勸令捨 不自稱譽 卑遜敬物

(註)

(本)二理和合者 見退菩提心人 殷勤勸進 善能分別菩提煩惱平等一相

(註)

(本)如實語者亦二 一事實者 有則言有 無則言無 是則言是 非則言非

(註)

p 7-182

(說誼)協 與協同 懷也

(本)二理實者 一切衆生 皆有佛性 如來涅槃 常住不變

(註)

(本)是以智者 行四實語 觀彼衆生 曠□已來 爲彼四過之所顚倒 □淪生死 難可出離

(註)

(本)我今欲拔其源 觀彼口業 唇舌牙齒 咽喉臍響 識風鼓擊 音出其中 觀其七處和合 方有言音 由心因緣 虛實兩別 實則利益 虛則損減 實是起善之根 虛是生惡之本 善惡根本 由口言詮 詮善之言 名爲四正 詮惡之語 名爲四邪 邪則就苦 正則歸樂 善是助道之緣 惡是敗道之本

(註)

中

(本)是故智者 要心扶正 實語自立 誦經念佛 觀語實相 言無所存 語默平等 是名淨修口業

(註)

(本)云何淨修意業

(註)

(本)深自思惟 善惡之源 皆從心起

(註)

(本)邪念因緣 能生萬惡 正觀因緣 能生萬善

(註)

(本)故經云 三界無別法 惟是一心作

(註)

(本)當知心是萬法之根本也

(註)

(本)云何邪念

(註)

下

(本)無明不了 妄執爲我 我見堅固 貪瞋邪見 橫計所有 生諸染著

(註)

(本)故經云 因有我故 便有我所 因我所故 起於斷常六十二見

(註)

(本)見思相續 九十八使 三界生死 輪廻不息

(註)

(本)當知 邪念衆惡之本 是故智者 制而不隨

(註)

(本)云何正觀

(註)

p 7-183

(本)彼我無差 色心不二

(註)

(本)菩提煩惱 本性非殊 生死涅槃 平等逸照

(註)

(本)故經云 離我我所 觀於平等 我及涅槃 此二皆空

(註)

(本)當知 諸法但有名字 故經云 乃至涅槃 亦但有名字 又云文字性 離名字亦空

(註)

(本)何以故 法不自名 假名詮法 法旣非法 名亦非名 名不當法 法不當名 名法無當 一切空寂

(註)

中

(說誼)名不當法 言法皆空也

(本)故經云 法無名字 言語斷故

(註)

(本)是以妙相絶名 眞名非字 何以故 無爲寂滅 至極微妙 絶相離名 心言路絶 當知正觀 還源之要也

(註)

(本)是故智者 正觀因緣 萬惑斯遣 境智雙忘 心源淨矣 是名淨修意業

(註)

(本)此應四儀 六根所對 隨緣了達 入道次第云爾

(註)

奢摩他頌第四

(本)恰恰用心時 恰恰無心用 無心恰恰用 常用恰恰無

下

(註)

(說誼)恰恰 用心貌 眼見耳聞 身覺意思 根塵相對之貌 上二句曲談名相勞 直說無繁重 謂直下無心 下二句 今說無心處 不與有心殊 謂置然作用

(註)

(本)夫念非忘塵而不息 塵非息念而不忘

(註)

(本)塵忘則息念而忘 念息則忘塵而息

(註)

(本)忘塵而息 息無能息 息念而忘 忘無所忘

(註)

(本)忘無所忘 塵遺非對 息無能息 念滅非知

(註)

p 7-184

(本)知滅對遺 一向冥寂

(註)

(本)□爾無寄 妙性天然

(註)

(本)如火得空 火則自滅

(註)

(本)空喩妙性之非相 火比妄念之不生

(註)

(說誼)一相法門 能所忘處

(本)其辭曰 忘緣之後寂寂 靈知之性歷歷

(註)

(本)無記昏昧昭昭 契本眞空的的

(註)

中

(本)惺惺寂寂是 無記寂寂非 寂寂惺惺是 亂想惺惺非

(註)

(本)若以知知寂 此非無緣知

(註)

(本)如手執如意 非無如意手

(註)

(本)若以自知知 亦非無緣知

(註)

(本)如手自作拳 非是不拳手

(註)

下

(本)亦不知知寂 亦不自知知

(註)

(本)不可爲無知 自性了然 故不同於木石

(註)

(本)手不執如意 亦不自作拳

(註)

(本)不可爲無手 以手安然故 不同於兎角

(註)

(本)復次修心漸次者 夫以知知物 物在知亦在

(註)

(本)若以知知知 知知則離物 物離猶知在

(註)

(本)起知知於知 後知若生時 前知早已滅

(註)

(本)二知旣不竝 但得前知滅 滅處爲知境 能所俱非眞

p 7-185

(註)

(本)前則滅滅引知 後則知知續滅 生滅相續 自是輪廻之道

(註)

(本)今言知者 不須知知 但知而已

(註)

(本)則前不接滅 後不引起 前後斷續 中間自孤

(註)

(本)當體不顧 應時消滅 知體旣已滅 豁然如托空

(註)

(本)寂爾少時間唯覺 無所得卽覺無覺 無覺之覺 異乎木石

(註)

(說誼)□其懷其 其者 鑒照也

中

(本)此是初心處 冥然絶慮 乍同死人 能所頓忘 纖緣盡淨

(註)

(本)□爾虛寂 似覺無知 無知之性 異乎木石

(註)

(本)此是初心處 領會難爲

(註)

(本)入初心時 三不應有

(註)

(本)一惡 謂思惟世間五欲等因緣 二善謂思惟世間雜善等事 三無記 謂善惡不思 □爾昏住

(註)

(本)戒中三應須具

(註)

下

(本)一攝律儀戒 謂斷一切惡

(註)

(本)二攝善法戒 謂修一切善

(註)

(本)三饒益有情戒 謂誓度一切衆生

(註)

(本)定中三應須別

(註)

(本)一安住定 謂妙性天然 本自非動

(註)

(本)二引起定 謂澄心寂□ 發瑩增明

(註)

p 7-186

(本)三辨事定 謂定水凝淸 萬像斯鑒

(註)

(本)慧中三應須別

(註)

(本)一人空慧 謂了陰非我 卽陰中無我 如龜毛兎角

(註)

(本)二法空慧 謂了陰等諸法 緣假非實 如鏡像水月

(註)

(本)三空空慧 謂了境智俱空 是空亦空

(註)

(本)見中三應須識

(註)

(本)一空見 謂見空而見非空

中

(註)

(說誼)現量者 無內外 洞然一相也 則空色一體 性相無二也 迷之者見空 而不知是色 見色而不知是空 而與實相互相違背 故云見空至非性

(本)二不空見 謂見不空而見非不空

(註)

(本)三性空見 謂見自性而見非性

(註)

(說誼)圓成實性 是如來 依他 是二乘 □計 是凡夫所見也

(本)偏中三應須簡

(註)

(本)一有法身 無般若解脫

(註)

(本)二有般若 無解脫法身

(註)

下

(本)三有解脫 無法身般若

(註)

(本)有一無二故不圓 不圓故非性

(註)

(本)又偏中三應須簡

(註)

(本)一有法身般若 無解脫

(註)

(本)二有般若解脫 無法身

(註)

(本)三有解脫法身 無般若

(註)

p 7-187

(本)有二無一故不圓 不圓故非性

(註)

(本)圓中三應須具

(註)

(本)一法身不癡卽般若 般若無著卽解脫 解脫寂滅卽法身

(註)

(本)二般若無著卽解脫 解脫寂滅卽法身 法身不癡卽般若

(註)

(本)三解脫寂滅卽法身 法身不癡卽般若 般若無著卽解脫

(註)

中

(本)擧一卽具三 言三體卽一

(註)

(本)此因中三德 非果上三德

(註)

(本)欲知果上三德

(註)

(本)法身有斷德 邇因斷惑而顯德 故名斷德

(註)

(本)自受用身有智德 具四智眞實功德故

(註)

(本)他化二身 有大恩德

(註)

下

(本)他受用身 於十地菩薩有恩德故

(註)

(本)三種化身 於菩薩二乘異生有恩故

(註)

(本)三諦四智 除成所作智 爲緣俗諦故

(註)

(本)然法無淺深而照之 有明昧 心非垢淨而解之 有迷悟

(註)

p 7-188

(本)創入初心迷復 何非淺 終契圓理達始 何非深

(註)

(本)迷之失理而自差 悟之失差而卽理 迷悟則同其致 故有漸次名焉

(註)

(本)復次初修心人 入門之後 須識五念 一故起 二串習 三接續 四別生 五卽靜

(本)故起念者 謂起心思惟世間五欲 及雜善等事 串習念者 謂無心故憶 忽爾思惟善惡等事 接續念者 謂串習忽起 知心馳散 又不制止 更復續前 思惟不住 別生念者 謂覺知前念 是散亂 卽生慙愧改悔之心 卽靜念者 謂初坐時 更不思惟世間善惡及無記等事 卽此作功 故言卽靜

中

(註)

(本)串習一念 初心者多 接續故起二念 懈怠者有 別生一念 慙愧者多 卽靜一念 精進者有

(註)

(本)串習接續故起別生四念爲病 卽靜一念爲藥 雖復藥病有殊 摠束 俱名爲念

(註)

(本)得此五念停息之時 名爲一念相應 一念者 靈知之自性也

(註)

(本)然五念是一念枝條 一念是五念根本

(註)

下

(本)復次若一念相應之時 須識六種料簡 一識病 二識藥 三識對治 四識過生 五識是非 六識正助

(註)

(本)第一病者有二種 一緣慮 二無記 緣慮者 善惡二念也 雖復差殊 俱非解脫 是故摠束 名爲緣慮 無記者 雖不緣善惡等事 然俱非眞心 但是昏住 此二種名爲病

(註)

(本)第二藥者 亦有二種 一寂寂 二惺惺 寂寂謂不念外境善惡等事 惺惺謂不生昏住無記等相 此二種名爲藥

(註)

(本)第三對治者 以寂寂治緣慮 以惺惺治昏住 用此二藥 對破二病 故名對治

(註)

p 7-189

(本)第四過生者 謂寂寂久生昏住 惺惺久生緣慮 因藥發病 故云過生

(註)

(本)第五識是非者 寂寂不惺惺 此乃昏住 惺惺不寂寂 此乃緣慮 不惺惺不寂寂 此乃非但緣慮 亦乃入昏而住 亦寂寂 亦惺惺 非唯歷歷 兼復寂寂 此乃還源之妙性也 此四句者 前三句非 後一句是 故云識是非也

(註)

(說誼)抗 高也 謂二水共落一石 或上或下也

(本)第六正助者 以惺惺爲正 以寂寂爲助 此之二事 體不相離

(註)

(本)猶如病者 因杖而行 以行爲正 以杖爲助 夫病者 欲行 必先取杖然後方行

(註)

(本)修心之人 亦復如是 必先息緣慮 令心寂寂 次當惺惺 不致昏□ 令心歷歷 歷歷寂寂二名 一體更不異時

中

(註)

(本)譬夫病者欲行 闕杖不可 正行之時 假杖故能行 作功之者 亦復如是 歷歷寂寂 不得異時 雖有二名 其體不別

(註)

(本)又曰亂想是病 無記亦病

(註)

(本)寂寂是藥 惺惺亦藥

(註)

(本)寂寂破亂想 惺惺治無記

(註)

(本)寂寂生無記 惺惺生亂想 寂寂雖能治亂想 而復還生無記 惺惺雖能治無記 而復還生亂想

(註)

(本)故曰惺惺寂寂是 無記寂寂非 寂寂惺惺是 亂想惺惺非

(註)

(本)寂寂爲助 惺惺爲正

下

(註)

(本)思之

(註)

(本)復次料簡之後 須明識一念之中五陰

(註)

(本)謂歷歷分別 明識相應 卽是識陰

(註)

(本)領納在心 卽是受陰

(註)

(本)心緣此理 卽是想陰

(註)

(本)行用此理 卽是行陰

(註)

(說誼)註見 音現

(本)汚穢眞性 卽是色陰

(註)

p 7-190

(本)此五陰者 擧體卽是一念 此一念者 擧體全是五陰

(註)

(說誼)色心 是五陰也

(本)歷歷見此一念之中 無有主宰 卽人空慧

(註)

(本)見如幻化 卽法空慧

(註)

(本)是故須識此五念 及六種料簡 願勿嫌之

(註)

(本)如取眞金 明識瓦礫 及以僞寶 但盡除之 縱不識金 金體自現 何憂不得

(註)

中

毗婆舍那頌第五

(本)夫境非智而不了 智非境而不生

(註)

(本)智生則了境而生 境了則智生而了

(註)

(本)智生而了 了無所了 了境而生 生無能生

(註)

(本)生無能生 雖智而非有 了無所了 雖境而非無

(註)

(本)無卽不無 有卽非有 有無雙照 妙悟蕭然

(註)

(說誼)夫境至妙悟蕭然 了者 非了別之了 是了悟之了 迷者見境 則謂之有 悟者見境 則謂之無 則迷者之所謂有 卽悟者之所謂無也

下

所謂了境者 謂了悟境空也 智者對識而言 迷者見境 則識想紛然 悟者見境 則一切紛□ 以智照境 則一切寂然 則所謂智者無分別之照也 生者非生滅之生 乃以現發而言也 無明不了 計我我所之際 法身隱於形殼之中 眞智匿於緣慮之內 今則反是 法身獨露 眞智現發 法身不露 則眞智無由發 眞智不現 則法身無得而了也 旣不了於法身 則眞智又不得而現也 故云境非智而云云而了 智生而了 了無所了等者 法身現處心有所著 而與法身 亦相違背 了無所著 而與法身 不相違背 所謂法身 離心緣相故也 在智亦然 眞智現發之際 亦不生現發之相 而得名爲眞智 所謂眞智 本無分別故也 故云智生而了至生無能生 生無能生 雖智而非有等者 智與理對 則理屬於無 智屬於有 所謂無者 境空是也 所謂有者 智現是也 眞智現發之時 不生現發之想

p 7-191

故云雖智而非有 了境空寂之時 不生空寂之見 故云雖境而非無 無卽不無等者 迷者有無各執 悟者有無雙照 迷者見有能所 悟者心無二取 所以然者 無如外智 能證於如 無智外如 爲智所證 故了境空之時 無有發現之想 到此境界 理智一致 能所絶□ 此悟之所以爲妙也 反是而心有能所 則雖悟 不得名爲妙悟 所謂心存一念悟 寧越昔時迷是也 今則從迷而悟 悟無所悟 故云妙悟蕭然

(本)如火得薪 彌加熾盛

(註)

(本)薪喩發智之多境 火比了境之妙智

(註)

(說誼)如火至妙智 智照於境 如火得薪 火之所及 無薪不燒 智之所照 無境不空 理因智現 如空因鳥現也

中

空非鳥則空不得而現也 理非智則理無得而露也 在境智亦然 智非境則智無得而現也 薪非火則薪無得而盡也

(本)其辭曰 達性空而非□

(註)

(本)雖緣假而無著

(註)

(說誼)達性空至無著 如人觸物 不知物有無形之畔 衝渠 不知渠有窮虛之域 以故終朝域內 不得優游 凡夫見色不知色卽是空 見空不知空卽是色 悟者見色卽空故 不生常見 見空卽色故 不生斷見 見色卽空故 見色而無著 見空卽色故 悟空而無滯 到此色空一體 能所兩忘 今則但現境 空而無著 故云達性空而非□ 雖緣假而無著

(本)有無之境雙照 中觀之心歷落

(註)

(本)若智了於境 卽是境空智

下

(註)

(本)如眼了花空 是了花空眼

(註)

(本)若智了於智 卽是智空智

(註)

(本)如眼了眼空 是了眼空眼

(註)

(本)智雖了境空 及以了智空

(註)

(本)非無了境智 境空智猶有

(註)

(本)了境智空智 無境智不了

(註)

(本)如眼了花空 及以了眼空 非無了花眼 花空眼猶有 了花眼空眼 無花眼不了

(註)

p 7-192

(本)復次一切諸法 悉假因緣 因緣所生 皆無自性

(註)

(本)一法旣爾 萬法皆然

(註)

(本)境智相從 于何不寂

(註)

(本)何以故 因緣之法 性無差別故

(註)

(本)今之三界輪廻 六道昇降 淨穢苦樂 凡聖差殊

(註)

(本)皆由三業四儀 六根所對 隨情造業 果報不同 善則受樂 惡則受苦

中

(註)

(本)故經云 善惡爲因 苦樂爲果

(註)

(本)當知 法無定相 隨緣構集 緣非我有 故曰性空 空故非異 萬法皆如

(註)

(本)故經云 色卽是空 四陰亦爾

(註)

(本)如是則何獨凡類緣生 亦乃三乘聖果 皆從緣有

(註)

(本)是故經云 佛種從緣起

(註)

下

(本)是以萬機叢湊 達之者則無非道場

(註)

(本)色像無邊 悟之者則無非般若

(註)

(本)故經云 色無邊故 當知 般若亦無邊

(註)

(本)何以故

(註)

(本)境非智而不了 智非境而不生

(註)

(說誼)了生者 以了論能論所 智爲能了 境爲所了 以生論能論所 境爲能生 智爲所生 境主智伴 師有發智之能 是堪爲主 資因發智而智發 是堪爲伴 說屬於主 聽屬於伴 境主智伴 應例此知

p 7-193

(本)智生則了境而生 境了則智生而了

(註)

(本)智生而了 了無所了

(註)

(本)了境而生 生無能生

(註)

(本)生無能生 則內智寂寂 了無所了 則外境如如

(註)

(本)如寂無差 境智冥一

(註)

(本)萬累都泯 妙旨存焉

(註)

(本)故經云 般若無知 無所不知

(註)

(本)如是則妙旨非知 不知而知矣

禪宗永嘉集卷上

禪宗永嘉集 科註說誼卷下

優畢叉頌第六

p 7-193 中

(本)夫定亂分□ 動靜之源莫二 愚慧乖路 明闇之本非殊

(註)

(本)群迷從暗而背明 捨靜以求動

(註)

下

(本)衆悟背動而從靜 捨暗以求明

(註)

(本)明生則轉愚成慧 靜立則息亂成定

(註)

(本)定立由乎背動 慧生因乎捨暗

(註)

(本)暗動連繫於煩籠

(註)

(本)靜明相趨於物表

(註)

(本)物不能愚 功由於慧 煩不能亂 功由於定

(註)

(本)定慧更資於靜明 愚亂相纏於暗動

(註)

(本)動而能靜者 卽亂而定也 暗而能明者 卽愚而慧也

(註)

p 7-194

(本)如是則暗動之本無差 靜明由玆合道 愚亂之源非異 定慧於是同宗

(註)

(本)宗同則無緣之慈 定慧則寂而常照

(註)

(本)寂而常照則雙與 無緣之慈則雙奪 雙奪故優畢叉 雙與故毗婆奢摩

(註)

(本)以奢摩他故 雖寂而常照

(註)

中

(本)以毗婆舍那故 雖照而常寂

(註)

(本)以優畢叉故 非照而非寂

(註)

(說誼)以奢摩他至非照而非寂 以畢叉以奢摩故 雖照而常寂 畢叉以毗婆故 雖寂而常照 奢摩毗婆以畢叉故 非寂而非照

(本)照而常寂故 說俗而卽眞 寂而常照故 說眞而卽俗

(註)

(本)非寂非照故 杜口於毗耶

(註)

(本)復次觀心十門 初則言其法爾 次則出其觀體 三則語其相應 四則警其上慢 五則誡其疎怠 六則重出觀體 七則明其是非 八則簡其詮旨 九則觸途成觀 十則妙契玄源

(註)

(本)第一言其法爾者

(註)

(本)夫心性虛通 動靜之源莫二

(註)

(本)眞如絶慮 緣計之念非殊

(註)

(本)惑見紛馳 窮之則唯一寂

(註)

(本)靈源不狀 鑒之則以千差

(註)

(本)千差不同 法眼之名自立

p 7-195

(註)

(本)一寂非異 慧眼之號斯存

(註)

(本)理量雙消 佛眼之功圓著

(註)

(說誼)三諦 就法而言 三觀 就人而言 謂法如是故 得入如是 眞諦泯一切法 俗諦立一切法 第一義諦性相 俱圓俱泯 是法如是也 理智照眞 凡聖俱□ 量智照俗 相相宛然 理量雙消 性相俱□ 俱圓之義 亦在其中 此則得入如是也

(本)是以三諦一境 法身之理恒淸

(註)

(說誼)三諦至恒淸 因緣所生法 我說卽是空 是名爲假名 亦名中道義 只是因緣上 具此三義 故云三諦一境 所謂法身之理恒淸者 法身無相 是則爲空 亦不碍於相 是則爲假 色空無二 是則中道 雖空而不空 雖色而非色 非空非色而卽中 雖卽中而卽邊 不滯於中邊 所以恒淸

中

(本)三智一心 般若之明常照

(註)

(說誼)三智至常照 心也者 虛而靈寂而妙 虛故上冥於理 靈故下應機緣 此所謂理量二智 如理智以照眞 如量智以照俗 理量同體 此所謂第一義智 亦名一切種智 此則照中道之智也 一心上具此三義 故云三智一心 所謂般若之明常照者 般若之所以爲般若 寂而常照 照而常寂 寂照同時 照用尋常 故云般若之明常照

(本)境智冥合 解脫之應隨機

(註)

(說誼)境智至隨機 理非智外 智非理外 能所無二 故云境智冥合 如所謂無如外智 能證於如 無智外如

下

爲智所證是也 所謂解脫之應隨機者 機以主發爲義 三諦三智 各有其機 謂眞諦泯一切爲機 俗諦立一切爲機 中道諦以雙遮 雙照爲機 又理智以忘緣爲機 量智以照鑑爲機 第一義智以寂知 不二爲機 隨一一機 當機不顧 不生知見 一一無滯 此所謂解脫之應隨機也

(本)非縱非橫 圓伊之道玄會

(註)

(說誼)非縱至玄會 非縱言非一 非橫言非三 非三非一 謂之俱泯 三卽一故非三 一卽三故非一 卽一卽三 名爲俱圓 俱圓 亦謂之雙照 俱泯 亦謂之雙遮 遮照無二 圓伊之道也 玄會者 若定是一 爭奈是三 若定是三 爭奈是一

p 7-196

所謂三者非三 所謂一者非一 三一俱圓俱泯 成此圓伊 此謂之玄會 又上來境智等意 卽一卽三 非三非一 卽三故非縱 卽一故非橫 非縱故三諦三智 非橫故一境一心 三卽一 一卽三 三一圓融 三非三 一非一 三一俱泯俱圓 俱泯俱圓 法爾如然 非因人致 故云圓伊之道玄會 以理智照眞則目前無法 耳畔無聲 無一法可當情 乃至訶佛罵祖 口掛壁上 訶風罵雨 目視雲漢 以量智照俗則波騰行海 雲布慈門 乃至土面灰頭 提瓢入市 以同體之智 照於中道 則不欣法脫 不厭法□ 不厭生死 不求涅槃 掃蕩亦在我 建立亦在我 我爲法王 於法自在 須信道 漢地不收秦不管 又騎驢子過揚州

(本)故知三德妙性 宛爾無乖

(註)

中

(本)一心深廣難思 何出要而非路

(註)

(本)是以卽心爲道者 可謂尋流而得源矣

(註)

(說誼)是以卽心至得源矣 觀心一法 摠攝諸行 觀心得達 一切頓畢故 指一心爲出要

(本)第二出其觀體者 祇知一念卽空不空 非空非不空

(註)

(本)第三語其相應者

(註)

(本)心與空相應 則譏毁讚譽 何憂何喜

(註)

(本)身與空相應 則刀割香塗 何苦何樂

下

(註)

(本)依報與空相應 則施與□脫 何得何失

(註)

(本)心與空不空相應 則愛見都忘 慈悲普救

(註)

(本)身與空不空相應 則內同枯木 外現威儀

(註)

(本)依報與空不空相應 則永絶貪求 資財給濟

(註)

(本)心與空不空非空非不空相應 則實相初明 開佛知見

(註)

(本)身與空不空非空非不空相應 則一塵入正受 諸塵三昧起

p 7-197

(註)

(本)依報與空不空非空非不空相應 則香臺寶閣 嚴土化生

(註)

(本)第四警其上慢者 若不爾者 則未相應也

(註)

(本)第五誡其疎怠者 然渡海 應須上舡非舡 何以能渡

(註)

(本)修心 必須入觀 非觀 無以明心 心尙未明 相應何日 思之 勿自恃也

(註)

中

(本)第六重出觀體者 祇知一念 卽空不空 非有非無 不知卽念 卽空不空 非非有非非無

(註)

(說誼)相須 若無前語 後語無由發 若無後語 前語也難圓

(本)第七明其是非者

(註)

(本)心不是有 心不是無 心不非有 心不非無

(註)

(本)是有是無卽墮是 非有非無無卽墮非

(註)

(說誼)負 執也

(本)如是 祇是是非之非

下

(註)

(本)未是非是 非非之是

(註)

(本)今以雙非 破兩是

(註)

(本)是破非是

(註)

(本)猶是非

(註)

(本)又以雙非 破兩非

(註)

(本)非破非非

(註)

(本)卽是是

(註)

(本)如是祇是非是 非非之是

(註)

(本)未是不非不不非

(註)

p 7-198

(本)不是不不是

(註)

(本)是非之惑 綿微難見

(註)

(說誼)陰宰 陰中主宰 是我也

(本)神淸慮靜 細而硏之

(註)

(本)第八簡其詮旨者

(註)

(本)然而至理無言 假文言 以明其旨

(註)

(本)旨宗非觀 藉修觀 以會其宗

(註)

中

(本)若旨之未明 則言之未的 若宗之未會 則觀之未深

(註)

(本)深觀 乃會其宗 的言 必明其旨

(註)

(本)旨宗旣其明會 言觀何得復存耶

(註)

(本)第九觸途成觀者

(註)

(本)夫再演言辭 重標觀體

(註)

(本)欲明宗旨無異 言觀有逐方移

(註)

下

(本)移言則言理無差 改觀則觀旨不異

(註)

(說誼)師古本矣 金師之子敎不淨觀 濯衣之子敎數息觀 未能得入換是 乃能得入

(本)不異之旨卽理 無差之理卽宗

(註)

(本)宗旨 一而二名 言觀 明其弄引耳

(註)

(本)第十妙契玄源者

(註)

(本)夫悟心之士 寧執觀而迷旨 達敎之人 豈滯言而惑理

p 7-199

(註)

(本)理明則言語道斷 何言之能議 旨會則心行處滅 何觀之能思

(註)

(本)心言不能思議者 可謂妙契□中矣

(註)

三乘漸次第七

(本)夫妙道沖微 理絶名相之表

(註)

(本)至眞虛寂 量超群數之外

(註)

(本)而能無緣之慈 隨有機而感應

中

(註)

(本)不二之旨 逐根性而區分

(註)

(本)順物忘懷 施而不作 終日說示 不異無言 設敎多途 無乖一揆

(註)

(本)是以大聖慈悲 隨機利物

(註)

(本)統其幽致 群藉非殊

(註)

(本)中下之流 觀諦緣而自小 高上之士 御六度而成大

(註)

下

(本)由是品類愚迷 無能自曉 或因說而悟解 故號聲聞

(註)

(本)原其所修 四諦而爲本行

(註)

(本)觀無常而生恐 念空寂以求安 患六道之輪廻 惡三界之生死

(註)

(本)見苦常懷厭離 斷集恒畏其生 證滅獨契無爲 修道惟論自度

(註)

(本)大誓之心未普 攝化之道無施

(註)

p 7-200

(本)六和之敬空然 三界之慈靡運

(註)

(本)因乖萬行 果闕圓常

(註)

(本)六度未修 非小何類 如是則聲聞之道也

(註)

(本)或有不因他說 自悟非常 偶緣散而體眞 故名緣覺

(註)

(本)原其所習 十二因緣而爲本行

(註)

(本)觀無明而卽空 達諸行而無作 二因旣非其業 五果之報何酬 愛取有以無疵 老死亦何所累

中

(註)

(本)故能□然獨脫 靜處幽居 觀物變而悟非常 覩秋零而入眞道

(註)

(本)四儀庠序 攝心慮以□愉 性好單棲 憩閑林而自適 不欣說法 現神力以化他 無佛之世出興 作佛燈之後焰

(註)

(本)身惟善寂 意翫淸虛 獨宿孤峯 觀緣散滅

(註)

下

(本)利他不普 自益未圓 於下有勝 於上不足 兩非其類 位處中乘 如此□支佛道也

(註)

(本)如其根性本明 玄功宿著 學非博涉 解自生知

(註)

(本)心無所緣 而能利物 慈悲至大 愛見之所不拘

(註)

(本)終日度生 不見生之可度

(註)

(本)一異齊旨 解惑同源

(註)

(本)人法俱空 故名菩薩

p 7-201

(註)

(本)原其所修 六度而爲正因

(註)

(本)行施則盡命傾財

(註)

(本)持戒則吉羅無犯

(註)

(本)忍辱則深明非我 割截何傷 安耐毁譽 八風不動

(註)

(本)精進則勤求至道 如救頭燃 自行化他 刹那之頃無間

(註)

中

(本)禪那則身心寂□ 安般希微 住寂定以自資 運四儀而利物

(註)

(本)智慧則了知緣起 自性無生 萬法皆如 眞源至寂

(註)

(本)雖知煩惱無可捨 菩提無可取 而能不證無爲 度生長□

(註)

(本)廣修萬行 等觀群方 下及諦緣 上該不共

(註)

下

(本)大誓之心普被 四攝之道通收 摠三界以爲家 括四生而爲子

(註)

(本)悲智雙運 福慧兩嚴 超越二乘 獨居其上 如是則大乘之道也

(註)

(本)是以一眞之理 逐根性以階差 取益隨機 三乘之唱備矣

(註)

(本)然而至理虛玄 窮微絶妙 尙非其一 何是於三

(註)

p 7-202

(本)不三之三而言三 不一之一而言一

(註)

(本)一三非三尙不三 三一之一亦何一

(註)

(本)一不一自非三 三不三自非一

(註)

(本)非一一非三不留 非三三非一不立 不立之一本無三 不留之三本無一

(註)

(本)一三本無無亦無 無無無本故妙絶

(註)

(本)如是則一何所分 三何所合 合分自於人耳 何理異於言哉

(註)

中

(說誼)何理異於言哉 無三一之理 豈隨三一之言而異哉 故云三一在物 理無異焉

(本)譬夫三獸渡河 河一寧從獸合 復何獨河非獸合 亦乃獸不河分

(註)

(說誼)三獸渡河至河分 三乘同觀一理 比三獸共渡一河 河之所以爲一 豈是三獸 合成之一也 河本是一 非從三獸 合而爲一也 非唯河之所以爲一 不是三獸 合而爲一 獸之所以爲三 亦非一河 分而爲三也

(本)河尙不成三河 豈得以河而合獸 獸尙不成一獸 豈得以獸而成河

(註)

(本)河非獸而何三 獸非河而何一

(註)

(本)一河獨包三獸 而河未曾三 三獸共履一河 而獸未嘗一

下

(註)

(本)獸之非一 明其足有短長 河之不三 知其水無深淺

(註)

(本)水無深淺 譬法之無差 足有短長 類智之有明昧

(註)

(本)如是則法本無三 而人自三耳

(註)

(本)今之三乘之初四諦 最標其首 法之旣以無差四諦亦何非大 而言聲聞觀之 位居其小者哉

(註)

(本)是知諦似於何 人之若獸 聲聞最劣 與兎爲□ 雖復奔波 寧窮浪底 未能知其深極 位自居卑 何必觀諦之流 一槪同其成小

p 7-203

(註)

(本)如其智照高明 量齊香象者 則可以窮源盡際 煥然成大矣

(註)

(本)故知下智觀者 得聲聞果 中智觀者 得緣覺果 上智觀者 得菩薩果

(註)

(本)明宗皎然 豈容圖度者矣

(註)

(本)是以聲聞見苦而斷集 緣覺悟集散而觀離 菩薩了達眞源 知集本無和合 三人同觀四諦 證果之所差殊

(註)

中

(本)良由觀有淺深 對照明其高下耳

(註)

(本)是以下乘行下 中上之所未修 上乘行上 而修中下 中行中下 不修於上 上中下之在人 非諦令其大小耳

(註)

(本)然三乘雖殊 同歸出苦之要

(註)

(本)聲聞雖小 見愛之惑已祛 故於三界無憂 分段之形滅矣

(註)

(本)三明照耀開朗 八萬之□現前 六通縱任無爲 山壁遊之直度

(註)

(本)時復空中行住 或坐臥之安然 汎沼則輕若鴻毛 涉地則猶如履水

下

(註)

(本)九定之功滿足 十八之變隨心

(註)

(本)然三藏之佛 望六根淸淨位 有齊有劣 同除四住 此處爲齊 若伏無明 三藏則劣 佛尙爲劣 二乘可知

(註)

(本)望上斷伏雖殊 於下悟迷有隔

(註)

(本)如是則二乘 何咎而欲不修者哉

(註)

p 7-204

(本)如來爲對大根 引歸寶所 令修種智 同契圓伊 或毁或譽 抑揚當時耳

(註)

(本)凡夫不了 預畏被呵 寧知見愛尙存 去二乘而甚遠

(註)

(本)雖復言其修道 惑使諸所不祛 非唯身口未端 亦乃心由□曲

(註)

(本)見生自意 解背眞詮 聖敎之所不依 明師未曾承受

(註)

中

(本)根緣非唯宿習 見解未預生知 而能世智辨聰 談論以之終日 時復牽於經語 曲會私情縱邪說 以□愚人 撥因果而排罪福

(註)

(本)順情則嬉怡生愛 違意則?御住懷嗔 三受之狀 固然稱位 乃□菩薩

(註)

(本)初篇之非未免 過人之□又□ 大乘之所不修 而復譏於小學 恣一時之强口 謗說之患□然 三塗苦輪 報之長□ 愛哉□哉 言及愴然悲酸矣

(註)

(本)然而達性之人對境 彌加其照 忘心之士相善 不涉其懷 況乎三業之邪非 寧有歷心於塵滴

下

(註)

(本)是以鑒玄之侶 淨三受於心源 滌穢之流 掃七支於身口

(註)

(本)無情罔侵塵葉 有識無惱□螟 幽澗未足比其淸 飛雪無以方其素

(註)

(本)眷德若羽群揚?飛 望星月以窮高 棄惡若鱗衆驚鉤 投江瀛而盡底

(註)

(本)玄曦慙其照遠 上界□以緣消

(註)

p 7-205

(本)境智合以圓虛 定慧均而等妙 桑田改而心無易 海嶽遷而志不移

(註)

(本)而能處□ 非喧 凝神挺照 心源朗淨 慧解無方

(註)

(本)觀法性而達眞如 鑒金文而依了義 如是則一念之中 何法門而不具

(註)

(本)如其妙慧未彰 心無準的 解非契理 行闕超塵 乖法性而順常情 背圓詮而執權說

(註)

(本)如是則次第隨機 對根緣而設敎矣

(註)

(本)是以敍其鋼紀委悉 餘所未明深淺完途 略言其趣 三乘之學 影響 知其分位耳

中

(註)

(說誼)影響 影從形有 響逐聲生 謂因三乘之迹 而知其位次耳

事理不二第八

(註)

(本)夫妙悟通衢 則山河非壅 迷名滯相則絲毫成隔

(註)

(說誼)會旨者則山嶽易移 納須彌於芥子 擲大千於方外 皆人人之常分 非假於他術 因甚如此 碧漢一輪滿 淸光六合輝

(本)然萬法本源 由來實相 塵沙惑趣 原是眞宗 故物像無邊 般若無際者 以其法性本眞了達 成智故也

下

(註)

(說誼)法性 在非情數中 有理無神解 在有情數中 有理有神解 又悟之以迷 何乖實相 如人迷方 換東作西 及至悟時 便西卽東 如是 愚者所迷之實相 卽智者所悟之實相 迷悟在人 實相無異

(本)譬夫行由通徑 則萬里可期

(註)

(本)如其觸物衝渠 則終朝域內 以其不知 物有無形之畔 渠有窮虛之域故也

(註)

(本)是以學遊中道 則實相可期

p 7-206

(註)

(本)如其執有滯無 則終歸邊見 以其不知 有有非有之相 無有非無之實故也

(註)

(本)今之色像紛□ 窮之則非相 音聲吼喚 究之則無言

(註)

(本)迷之則謂有形聲 悟之則知其□寂

(註)

(本)如是則眞諦不乖於事理 卽事理之體 元眞 妙智不異於了知 卽了知之性 元智

(註)

(說誼)妙智不異於了知 如來有五眼 張三只一雙 一般分□白 的的別靑黃 其間些子□訛處 六月炎天下雪霜

中

(本)然而妙旨絶言 假文言以詮旨 眞宗非相 假名相以標宗

(註)

(本)譬夫象非雪山 假雪山而類象者 此但取其能類耳 豈以雪山而爲象也

(註)

(說誼)譬夫至爲象耶 此宗門中 異類 言語爲類 智不到處爲異 異類有四 曰往來異類 菩薩同異類 沙門異類 宗門中異類 往來異類 則法身流轉五道爲類 不隨流轉爲異 菩薩同異類 則形同六道輪廻爲類 不同六道輪廻爲異 沙門異類 則披毛戴角爲類 不同披毛戴角爲異

(本)今之法 非常而執有 假非有以破常 性非斷而執無 假非無而破斷

下

(註)

(本)類夫淨非水灰 假水灰而洗淨者 此但取其能洗耳 豈以水灰而爲淨耶

(註)

(本)故知中道不偏 假二邊而辨正 斷常非是 寄無有以明非 若有若無 言旣非非有非無 亦何是 信知妙達玄源者 非常情之所則也

(註)

(本)何者 夫妄非愚出 眞不智生 達妄名眞 迷眞曰妄 豈有妄隨愚 變眞逐智廻 眞妄不差 愚智自異耳

(註)

p 7-207

(本)夫欲妙識玄宗 必先審其愚智 若欲審其愚智 善須明其眞妄 若欲明其眞妄 復當究其名體 名體若分 眞妄自辨 眞妄旣辨 愚智□然

(註)

(本)是以愚無了智之能 智有達愚之實 故知非智 無以明其眞妄 非智 莫能辨其名體

(註)

(本)何者 或有名而無體 或因體而施名 名體混緖 實難窮究矣

(註)

中

(本)是以體非名而不辨 名非體而不施 言體必假其名 語名必藉其體

(註)

(本)今之體外施名者 此但名其無體耳 豈有體當其名耶

(註)

(本)譬夫兎無角而施名 此則名其無角耳 豈有角當其名耶

(註)

(本)無體而施名者 則名無實名也 名無實名 則所名無也 所名旣無 能名不有也

(註)

(本)何者 設名本以名其體 無體 何以當其名 言體本以當其名 無名 何以當其體 體無當而非體 名無名而非名 此則何獨體而元虛 亦乃名而本寂也

下

(註)

(本)然而無體當名 由來若此 名之體當 何所云爲

(註)

(本)夫體不自名 假他名而名我體 名非自設 假他體而施我名

(註)

(本)若體之未形 則名何所名 若名之未設 則體何所明

(註)

(本)然而明體 雖假其名 不爲不名而無體耳

(註)

p 7-208

(說誼)註經云 至常住 人之所以知性相者 以佛之說 佛不出世 無人能說 雖無佛而無說 性相常住而不無也

(本)設名要因其體 無體則名之本無 如是則體不名生 名生於體耳

(註)

(本)今之體在名前 名從體後 辨者如此 則設名以名其體 故知體是名源耳

(註)

(本)則名之所由 緣起於體 體之元緖 何所因依

(註)

(本)夫體不我形 假緣會而成體 緣非我會 因會體而成緣

(註)

(本)若體之未形 則緣何所會 若緣之未會 則體何所形

中

(註)

(本)體形則緣會而形 緣會則體形而會

(註)

(本)體形而會 則明形無別會 形無別會 則會本無也

(註)

(本)緣會而形 則明會無別形 會無別形 則形本無也

(註)

(說誼)體形而會至形本無也 體之與緣比之波水 體則如水 緣則如波 法性 可以配於水 無明 可以配於波 何者是波 全水是波 水外無波 波不離水故 何者是水 全波是水 波外無水 水不離波故

下

何者無明 法性全是無明 法性外無別無明 妄不離眞故 故云會本無也 會則緣會 指無明也 何者法性 無明全是法性 無明外無別法性 眞不外妄故 故云形本無也 形則體形 指法性也 前則卽本是末 末無別末 全指法性爲無明 後則卽末是本 本無別本 全指無明爲法性 由是體之與緣 二俱空寂 皆非自立 故云無自

(本)是以萬法從緣 無自體耳

(註)

(本)體而無自 故名性空 性之旣空 雖緣會而非有 緣之旣會 雖性空而不無

(註)

(說誼)性莫之逆至而無 性空故

p 7-209

宜不應緣 不守性空 隨緣成就一切事法 故云性莫之逆 雖無而有相有故 宜碍於性空 而不碍於性空 相相擧體全虛 故云物莫之逆 雖有而無

(本)是以緣會之有 有而非有 性空之無 無而不無 何者 會卽性空 故言非有 空卽緣會 故曰非無

(註)

(本)今言不有不無者 非是離有 別有一無也 亦非離無 別有一有也

(註)

(本)如是則明法非有無故 以非有非無名耳

(註)

(本)不是非有非無 旣非有無 又非非有非非無也

中

(註)

(本)如是何獨言語道斷 亦乃心行處滅也

(註)

勸友人書第九

(本)?務州浦陽縣佐溪山朗禪師召大師山居書

自到靈溪 泰然心意 高低峯頂 振錫常遊 石室巖龕 拂乎宴坐

(註)

(本)靑松碧沼 明月自生 風掃白雲 縱目千里

(註)

(本)名花香果 蜂鳥啣將 猿嘯長吟 遠近皆聽 鋤頭當枕 細草爲氈

(註)

(本)世上□嶸 競爭人我 心地未達 方乃如斯

下

(註)

(本)□有寸陰 願垂相訪

(註)

(本)大師答書

自別已來 經今數載 遙心眷想 時復成勞 忽奉來書 適然無慮

(註)

(本)不委 信後道體如何 法味資神 故應淸樂也

(註)

(本)玄覺粗得延時 欽詠德音 非言可述

(註)

(本)承懷節操 獨處幽捿 泯跡人間 潛形山谷 親朋絶往 鳥獸時遊 竟夜綿綿 終朝寂寂 視聽都息 心累□然 獨宿孤峯 端居樹下 息繁飡道 誠合如之

p 7-210

(註)

(本)然而正道寂寥 雖有修而難會 邪徒喧擾 乃無習而易親

(註)

(本)若非解契玄宗 行符眞趣者 則未可幽居抱拙 自謂一生歟

(註)

(本)應當博問先知 伏膺誠懇 執掌屈膝 整意端容 曉夜忘疲 始終虔仰 折挫身口 □矜怠慢 不顧形骸 專精至道者 可謂澄神方寸歟

(註)

(本)夫欲採妙探玄 實非容易 決擇之次 如履輕氷 必須側耳目而奉玄音 肅情塵而賞幽致

中

忘言宴旨 濯累飡微 夕□朝詢 不濫絲髮 如是則乃可潛形山谷 寂慮絶群哉

(註)

(說誼)然而正道至絶群哉 却萬物而順一心者 正也 寂也 逐萬物而背一心者 邪也 喧也 大凡人之常情 惡寂而愛喧 背正而投邪 所以然者 正也 寂也 多生不習而生邪也 喧也 多生慣習而熟故也 唯有正見高蹈之人 能不爲邪習所染 而與正道相契也 若見不超群 行不逾俗者 則雖幽居抱拙 盡一生而修習 觸途成滯 隨塵取著 未免爲邪習所染 終難契於正道也 由是先應博問先知 決擇是非 得正知見然後 始可高捿遐擧 寂慮絶群 亦可順凡同聖 和光混俗者矣 夫如是則熟處反生 而邪見不能累 生處反熟 而正見常現前矣 一篇大旨 大略如是

下

(本)其或心徑未通 □物成壅 而欲避喧求靜者 盡世未有其方

(註)

(本)況乎鬱鬱長林 峨峨聳□ 鳥獸鳴咽 松竹森梢 水石□嶸 風枝蕭索 藤蘿□絆 雲霧□□ 節物衰榮 晨昏眩晃 斯之種類 豈非喧雜耶

(註)

(本)故知見惑尙紆 觸途成滯耳

(註)

(本)是以先須識道 後乃居山 若未識道 而先居山者 但見其山 必忘其道 若未居山 而先識道者 但見其道 必忘其山 忘山則道性怡神 忘道則山形眩目 是以見道忘山者 人間亦寂也 見山忘道者 山中乃喧也

(註)

p 7-211

(本)必能了陰無我 無我 誰住人間

(註)

(本)若知陰入如空 空聚 何殊山谷

(註)

(本)如其三毒未祛 六塵尙擾 身心自相矛盾 何關人山之喧寂耶

(註)

(本)且夫道性沖虛 萬物本非其累 眞慈平等 聲色何非道乎

(註)

(本)特因見倒惑生 遂成輪轉耳

(註)

(本)若能了境非有 觸目無非道場 知了本無 所以不緣而照

(註)

(本)圓融法界 解惑何殊

中

(註)

(本)以含靈而辨悲 卽想念而明智

(註)

(說誼)以含靈至明智 欲見如來大悲 托衆生而知得 若無衆生 如來無因起悲 欲見如來大智 卽想念而知得 若非想念 焉知佛智知無私

(本)智生則法應圓照 離境何以觀悲

(註)

(本)悲智理合通收 乖生何以能度

(註)

(說誼)智生則至能度 此文疑有闕誤 觀悲之悲疑衍 又何以下 恐闕能字 應云離境 何以能觀 與下文能度爲對故也 又悲智理合通收之言 與上下文意相違 應云悲起則機合通收 上與智生則法應圓照爲對 下與度盡生而悲大相應故也 所謂法應圓照者 無法不照也 所謂機合通收者 無機不收也 無法不照然後智圓 無機不收然後悲大

下

照境未圓 智不能圓 收機未盡 悲不能大 境旣無際 智亦無際 衆生無邊 悲亦無邊 理合如是也 境旣無際 觀之有限 智不能圓 生旣無邊 度之有限 悲不能大 智由境生 故云離境 何以能觀 悲因生起 故云乖生 何以能度

(本)度盡生而悲大 照窮境以智圓 智圓則喧寂同觀 悲大則怨親普救 如是則何假長居山谷 隨處任緣哉

(註)

(本)況乎法法虛融 心心寂滅 本自非有 誰强言無 何喧擾之可喧 何寂靜之可寂

(註)

(本)若知物我冥一 彼此無非道場 復何徇喧雜於人間 散寂冥於山谷

p 7-212

(註)

(本)是以釋動求靜者 憎枷愛杻也 離怨求親者 厭襤欣籠也

(註)

(本)若能慕寂於喧 市廛無非宴坐

(註)

(本)徵違納順 怨債由來善友矣

(註)

(本)如是則□奪毁辱 何曾非我本師 叫喚喧煩 無非寂滅

(註)

(本)故知妙道無形 萬像不乖其致 眞如寂滅 衆響靡異其源

(註)

中

(本)迷之則見倒惑生 悟之則違順無地

(註)

(本)□寂非有 緣會而能生 峨□非無 緣散而能滅 滅旣非滅 以何滅滅 生旣非生 以何生生 生滅旣虛 實相常住矣

(註)

(本)是以定水滔滔 何念塵而不洗 智燈了了 何惑霧而不祛

(註)

(本)乖之則六趣循環 會之則三塗逈出

(註)

(本)如是則何不乘慧舟而遊法海 而欲駕折軸於山谷者哉

(註)

(本)故知物類□□ 其性自一 靈源寂寂 不照而知

(註)

下

(本)實相天眞 靈智非造 人迷謂之失 人悟謂之得 得失在於人 何關動靜者乎

(註)

(本)譬夫未解乘舟 而欲怨其水曲者哉

(註)

(本)若能妙識玄宗 虛心冥契 動靜常矩 語默恒規 寂爾有歸 □然無間

(註)

(本)如是則乃可逍遙山谷 放曠郊廛 遊逸形儀 寂□心腑

(註)

(本)□澹息於內 蕭散揚於外 其身兮若拘 其心兮若泰 現形容於□字 潛幽靈於法界 如是則應機有感 適然無準矣

p 7-213

(註)

(說誼)□澹息於內 □澹 皆安也 根塵相對 識生其中 惱亂心海 致得生死等苦 此皆不安之相也 根塵淸淨 識浪永息 生死絶□ 身閑心靜 此安之相也 修行期在心安 心安則身亦隨爾 心旣得安 故云□澹 亦忘其所得 故云息於內 身亦隨爾 故云蕭散揚於外

(本)因信略此 餘更何申 若非志明 安敢輕觸 宴寂之暇 時暫思量

(註)

(本)予必□言無當 看竟 廻充紙燼耳

(註)

(本)不宣 同友玄覺 和南

(註)

(說誼)和南 和合而正面相看 謂之和南 人有異心而不和 則不肯正面相看也

中

發願文第十

(本)稽首圓滿□知覺 寂靜平等本眞源 相好嚴特非有無 慧明普照微塵刹

(註)

(本)稽首湛然眞妙覺 甚深十二修多羅 非武非字非言詮 一音隨類皆明了

(註)

(本)稽首淸淨諸賢聖 十方和合應眞僧 執持禁戒無有違 振錫携甁利含識

(註)

下

(本)卵生胎生及濕化 有色無色想非想 非有非無想雜類 六道輪廻不暫停

(註)

(本)我今稽首歸三寶 普爲衆生發道心 群生□淪苦海中 願因諸佛法僧力

(註)

(本)慈悲方便拔諸苦 不捨弘願濟含靈 化力自在度無窮 恒沙衆生成正覺

(註)

(本)說此偈已 我復稽首歸依十方三世一切諸佛法僧前

(註)

(本)承三寶力 志心發願 修無上菩提

(註)

(本)契從今生 至成正覺 中間決定勤求不退

(註)

p 7-214

(本)未得道前 身無橫病 壽不中夭 正命盡時 不見惡相 無諸恐怖 不生顚倒 身無苦痛 心不散亂 正慧明了 不經中陰 不入地獄 畜生餓鬼 水陸空行 天魔外道 幽冥鬼神 一切雜形 皆悉不受

(註)

(本)長得人身 聰明正直 不生惡國 不値惡王 不生邊地 不受貧苦 奴婢女形 黃門二根 黃髮黑齒 頑愚暗鈍 醜陋殘缺 盲聾□啞 凡是可惡 畢竟不生

(註)

(本)出處中國 正信家生 常得男身 六根完具 端正香潔 無諸垢穢

(註)

(本)志意和雅 身安心靜 不貪瞋癡 三毒永斷 不造衆惡 恒思諸善

(註)

(本)不作王臣 不爲使命 不願榮飾 安貧度世

中

少欲知足 不長蓄積 衣食供身 不行偸盜 不殺衆生 不啖魚肉 敬愛含識 如我無異

(註)

(本)性行柔軟 不求人過 不稱己善 不與物諍 怨親平等 不起分別

(註)

(本)不生憎愛 他物不□ 自財不□ 不樂侵犯 恒懷質直 心不卒暴 常樂謙下 口無惡說 身無惡行 心不□曲 三業淸淨 在處安隱 無諸障難

(註)

(本)竊盜□賊 王法牢獄 枷杖鉤銷 刀槍箭□ 猛獸毒蟲 墮峯溺水 火燒風飄 雷驚霹靂 樹折巖頹 堂崩棟朽 □打怖畏 □逐圍繞 執捉繫□ 加誣毁謗 橫註釣牽 凡諸難事 一切不受

下

(註)

(本)惡鬼飛災 天行毒□ 邪魔□□ 若河若海 崇山穹嶽 居止樹神 凡是靈祇 聞我名者 見我形者 發菩提心 悉相覆護 不相侵惱 晝夜安隱 無諸驚懼

(註)

(本)四大康强 六根淸淨 不染六塵 心無亂想 不有昏滯 不生斷見 不著空有 遠離諸相 信奉能仁

(註)

(本)不執己見 悟解明了 生生修習 正慧堅固 不被魔攝 大命終時 安然快樂 捨身受身 無有怨對 一切衆生 同爲善友

(註)

(本)所生之處 値佛聞法 童眞出家 爲僧和合 身身之服 不離袈裟 食食之器 不乖盂鉢 道心堅固 不生驕慢

p 7-215

(註)

(本)敬重三寶 常修梵行 親近明師 隨善知識 深信正法 勤行六度 讀誦大乘 行道禮拜

(註)

(本)妙味香花 音聲讚唄 燈燭臺觀 山海林泉 空中平地 世間所有微塵已上 悉持供養 合集功德 廻助菩提

(註)

(本)思惟了義 志樂閑靜 淸素寂默 不愛喧擾 不樂群居 常好獨處 一切無求專心定慧 六通具足 化度衆生 隨心所願 自在無碍 萬行成就 精妙無窮 正直圓明 志成佛道

(註)

(本)願以此善根 普及十方界 上窮有頂 下極風輪 天上人間 六道諸身 一切含識 我所有功德 悉與衆生共 盡於微塵□ 不惟一衆生 隨我有善根 普皆充薰飾

(註)

(本)地獄中苦惱 南無佛法僧 稱佛法僧名 願皆蒙解脫 餓鬼中苦惱 南無佛法僧 稱佛法僧名 願皆蒙解脫 畜生中苦惱 南無佛法僧 稱佛法僧名 願皆蒙解脫

(註)

(本)天人阿修羅 恒沙諸含識 八苦相煎迫 南無佛法僧 因我此善根 普免諸纏□

(註)

(本)南無三世佛 南無修多羅 菩薩聲聞僧 微塵諸聖衆 不捨本慈悲 攝受群生類

(註)

(本)盡空諸含識 歸依佛法僧 離苦出三塗 疾得超三界 各發菩提心 晝夜行般若 生生勤精進 常如救頭燃 先得菩提時 誓願相度脫

(註)

(本)我行道禮拜 我誦經念佛 我修戒定慧 南無佛法僧 普願諸衆生 悉皆成佛道

(註)

(本)我等諸含識 堅固求菩提 頂禮佛法僧 願早成正覺

(註)

禪宗永嘉集卷下